Ramndalen naturreservat

Ramndalen naturreservat ligger på Romeriksåsene øst for Hakadal kirke. Det meste av området ligger i Nittedal, men en mindre del ligger i Gjerdrum, avgrenset av kraftlinje i øst. Høydegradienten er ganske liten, det sentrale området ligger på 350 - 370 moh, men med Kirkebyhøgda på 408 moh i sørvest som det høyeste. Det laveste punkt er der reserevatet grenser til Nordre Ravndalstjern i sør, 281 moh. Reservatet ble utvidet i 2023, og dekker nå 2162 dekar. I liene er det næringsrikt sigevann og rik vegetasjon, stedvis blant annet kalkfuruskog og edellauvskog. Ellers dominerer fattigere gran- og furuskog. Det har vært drevet skogsdrift i området, men dette er lenge siden, og området framstår derfor som nærmest urørt. Referanser